11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 723 της 29 Σεπτ./5 Οκτ. 1976 (ΦΕΚ Α΄ 262) Περί ιδρύσεως Χημικού Τμήματος εις την Φυσικομαθηματικήν Σχολήν του Πανεπιστημίου Ιωαννίνων. Έχοντες υπ’ όψει: 1.Τας διατάξεις των άρθρων α)16 του Ν.Δ. 746/1970 «περί ιδρύσεως Πανεπιστημίου εν Ιωαννίνοις», β)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», εν συνδυασμώ προς τας διατάξεις του Α.Ν. 1895/1939 «περί οργανισμού του Πανεπιστημίου Θεσσαλονίκης», ως αύται ετροποποιήθησαν και συνεπληρώθησαν μεταγενεστέρως, γ)2, 3 και 5 του Ν.Δ. 216/1974 «περί συστάσεως Υπουργ. Προεδρίας Κυβερνήσεως», δ)1 (παρ. 2) του Α.Ν. 553/1968 «περί του Βοηθητικού διδακτικού προσωπικού των Ανωτάτων Εκπαιδευτικών Ιδρυμάτων». 2.Την γνώμην της Φυσικομαθηματικής Σχολής (συνεδρία 22.1.1976) της Συγκλήτου (συνεδρία 28.1.1976) και του Οικονομικού Συμβουλίου (συνεδρία 2.2.1976) του Πανεπιστημίου Ιωαννίνων και  3.Την υπ’ αριθμ. 502/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον 1. 1.Ιδρύεται εις την Φυσικομαθηματικήν Σχολήν του Πανεπιστημίου Ιωαννίνων Τμήμα Χημικόν. Η φοίτησις εις το τμήμα τούτο είναι τετραετής. 2.Από του Ακαδημαϊκού έτους 1976-1977 θα λειτουργήση το Α΄ έτος σπουδών του δια της παραγράφου 1 του παρόντος ιδρυομένου τμήματος τα υπόλοιπα δε έτη σπουδών ανά έν κατά τα επόμενα ακαδημαϊκά έτη, μέχρι συμπληρώσεως του τετραετούς κύκλου. 3.Ο αριθμός των εισακτέων εις το τμήμα τούτο ορίζεται κεχωρισμένως, συμφώνως προς τας περί ορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. Άρθρον 2. Η Φυσικομαθηματική Σχολή του Πανεπιστημίου Ιωαννίνων απονέμει και το πτυχίον του Χημικού. Άρθρον 3. 1.Ιδρύονται εις την Φυσικομαθηματικήν Σχολήν του Πανεπιστημίου Ιωαννίνων αι κάτωθι τακτικαί έδραι. α)Οργανικής Χημείας, έχουσα ως περιεχόμενον υδρογονάνθρακας, αλκοόλας, αλογονίδια, καρβοξυλικά οξέα, αλδεΰδας, κετόνας, εστέρας, αιθέρας αμίνας, αρωματικούς υδρογονάνθρακας, νιτροενώσεις, σουλφονικά οξέα, αρυλαμίνας, φαινόλας, συμπεπυκνωμένους αρωματικούς υδρογονάνθρακας, αλεικυκλικάς ενώσεις, υδατάνθρακας, λίπη, έλαια, λιποειδή, αμινοξέα, πρωτεΐνας, φυσικά προϊόντα, μηχανισμούς, στερεοχημείαν. β)Αναλυτικής Χημείας, έχουσα ως περιεχόμενον ποιοτικήν ανίχνευσιν και διαχωρισμόν ανιόντων και κατιόντων, γενικάς αρχάς ποσοτικής αναλύσεως, σταθμικήν ανάλυσιν, ογκομετρικήν ανάλυσιν, ενόργανον ανάλυσιν. γ)Βιοχημείας, έχουσα ως περιεχόμενον Χημείαν και Φυσικοχημείαν των βιολογικών μορίων, βιοενεργητικήν, βιολογικήν προσαρμογήν των συστατικών του πρωτοπλάσματος, διάμεσον μεταβολισμόν μεταβολικόν έλεγχον, βιοχημικήν γενετικήν βιοχημείαν εξειδικευμένων ιστών, εφαρμογάς εις την κλινικήν Χημείαν. δ)Χημείας Τροφίμων, έχουσα ως περιεχόμενον θρεπτικάς ύλας, τροφήν του ανθρώπου, ζωϊκά τρόφιμα, λίπη και έλαια, φυτικά τρόφιμα, ευφραντικά, ύδωρ και αέρα, τεχνολογίαν τροφίμων, μεθόδους παρασκευής και συντηρήσεως τροφίμων. ε)Βιομηχανικής Χημείας, έχουσα ως περιεχόμενον πρώτας ύλας, βασικάς φυσικάς και Χημικάς διεργασίας της Χημικής Βιομηχανίας, ανοργάνους βιομηχανίας, οργανικάς Βιομηχανίας. 2.Εις εκάστην των δια της παραγράφου 1 του παρόντος ιδρυομένων εδρών συνιστώνται αι κάτωθι θέσεις βοηθητικού διδακτικού προσωπικού: Μία (1) θέσις Επιμελητού Δύο (2) θέσεις Βοηθών Μία (1) θέσις Παρασκευαστού Άρθρον 4. 1.Ιδρύονται εις την Φυσικομαθηματικήν Σχολήν του Πανεπιστημίου Ιωαννίνων τα κάτωθι εργαστήρια, υπαγόμενα εις τας δια της παραγράφου 1 του άρθρου 3 του παρόντος ιδρυομένας ομωνύμους έδρας: α)Οργανικής Χημείας β)Αναλυτικής Χημείας γ)Βιοχημείας δ)Xημείας Τροφίμων ε)Βιομηχανικής Χημείας (Μετά τη σελ. 636,25) Σελ. 636,27  Σχολή Θετικών Επιστημών Παν/μίου Ιωαννίνων 31.Η.γ.10-11 2.Εις έκαστον των ανωτέρω εργαστηρίων συνιστώνται αι κάτωθι θέσεις βοηθητικού διδακτικού και τεχνικού προσωπικού: Δυο (2) θέσεις Επιμελητών Τέσσαρες (4) θέσεις Βοηθών Δύο (2) θέσεις Παρασκευαστών Μία (1) θέσις Τεχνίτου ειδικότητος Ξυλουργού επί συμβάσει ιδιωτικού δικαίου αορίστου χρόνου, διεπομένη υπό των διαταξεων των Ν.Δ/των 385/1969 και 1198/1972. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διαταγματος.